Трагічны лёс напаткаў не толькі Брыцалавічы. Яна — у ліку 186 вёсак роднай Беларусі, якія разам з людзьмі згарэлі датла ад крывавых рук гітлераўскіх нелюдкаў. Адны паселішчы потым адрадзіліся, другія толькі і засталіся ў людскіх сэрцах. На іх месцы стаяць помнікі, узвышаюцца мемарыялы. Ля падножжа — кветкі. Сюды прыходзяць, каб да зямлі пакланіцца, ушанаваць памяць і яшчэ раз выказаць словы ўдзячнасці тым, хто цаной уласнага жыцця адстойваў свабоду і незалежнасць роднай Айчыны.